यह लगातार तीसरी बार है जब बैंक ने ब्याज दरों में कोई बदलाव नहीं किया है. आरबीआई गवर्नर रघुराम राजन के मुताबिक कमजोर मॉनसून, उसके चलते खाद्यान्न की कीमतों पर प्रभाव और अंतरराष्ट्रीय स्तर पर तेल कीमतों में अस्थिरता की वजह से महंगाई बढ़ने की आशंका है. रिजर्व बैंक की द्विमासिक मौद्रिक नीति समीक्षा जारी करते हुए उनका कहना था, ‘ यह सही होगा कि जून के महीने की तरह हम उसी मौद्रिक नीति पर सतर्कता से आगे बढ़ते रहें.’